<classify> KULWA MZEE-DAR ES SALAAM MFANYABIASHARA Esther Lymo 47 anayedaiwa kumuua mjukuu wake, NaomiJohn 7, ameomba huruma ya mahakama imwachie huru. Amedai alimchapa mjukuu wake huyo kwa kumkanya na makovu aliyokutwanayo mwilini, alitoka nayo kijijini sababu alikuwa anachunga mbuzi. Ushahidi wa Esther umekanganyana na ushahidi wa mwanaye, JacklineKesi ambaye alidai Naomi alipotoka kijijini alikuwa na mapunye kichwani, mchafuna kidonda sikioni. Jackline na Esther walitoa ushahidi wa utetezi jana Mahakama KuuKanda ya Dar es Salaam iliyoketi Mahakama ya Hakimu Mkazi Kisutu mbele yaMsajili Pamela Mazengo. Akijitetea, Esther alidai kwamba vidonda na makovu katika mwili waNaomi yàlitokana na shughuli za uchungaji mbuzi kijijini kwao mkoaniKilimanjaro. Alidai Naomi na Andrew John ni watoto wa dada yake na aliwachukuakuishi nao baada ya kuombwa awasomeshe kwa kuwa dada hakuwa na uwezo. Mshtakiwa alidai aliweza kukaa na watoto hao kwa miezi 10 nyumbanikwake Toangoma mbako pia kuna mapori kama kijijini kwao Moshi. Watoto hawa ni watundu sana, huwa wanakimbizana na kucheza vichakani,hivyo ndiyo maana mwili wake ulikuwa na vidonda na makovu, sijamuua Naomi,nilikuwa nawapenda, naomba mahakama iniachie huru. Machi 25, mwaka 2016 wakati natoka kufanya usafi saluni kwangu,nilielezwa na Andrew kuwa Naomi ameamka, amejikojolea yupo barazani. Nilimwambia Naomi akapige mswaki, nikaingia ndàni, lakini aliendeleakukaa barazani, Andrew aliniambia hapigi mswaki anachezea maji, nikaongea kwasauti kwamba nikitoka ndani nitàmchapa, nilipotoka Naomi akakimbia nikamwambiaAndrew amkamate. Alipoletwa nilichuma fimbo katika mti wa mparachichi na kumchapa kwania ya kumkanya kama mzazi, wakati namchapa Naomi akasema amechoka, mi nilidhanini utani kwa sababu ya kukimbia na ujeuri wake, nilimnyànyua na kumwekabarazani, nikaenda kutafuta dawa, nilivyorudi nilikuta amelegea sana, hivyonikachukua gari ya jirani na kumpeleka hospitali Temeke, alidai. Ester alidai daktari aliwaambia Naomi alikuwa amepungukiwa damusababu walikaa naye bila kumtibu malaria, alikaa kwa daktari akasikia akihema kwanguvu, hakuelewa kitu hadi daktari alipowaeleza kuwa ameshafariki. Alidai kuwa wakiwa hospitàli, polisi walikuja kumchukua na kupelekwaKituo cha Polisi Maturubai na baadaye Charambe na Aprili 4 mwaka 2017akafunguliwa mashtaka ya mauaji. Naye Jackline katika ushahidi wake wa utetezi, alidai Naomi alikujaakiwa na mapunye kichwani, mchafu na kidonda sikioni. Shahidi huyo alipobanwa kwa maelezo aliyotoa polisi, alidaialiwaeleza polisi kuwa mama yao mshtakiwa ni mkali sana na alikuwa akimpigasana Naomi. Wakati akijibu maswali ya Wakili wa Serikali Mwandamizi, CeciliaMkonongo, Jackline alidai kabla ya mama yake kumchapa Naomi, alikuwa ameshalegeasana na baada ya kumchapa alikuwa amelegea kabisa. Alidai, alipoishiwa nguvu alimuona mama yake akichukua maji ya motona kummwagia Naomi katika vidonda na ndipo akaishiwa nguvu na kumbeba kumpelekahospitali. Mimi ndio nilimbeba Naomi wakati tunaenda hospitali, tukiwa njiani nilisikia Naomi akivuta pumzi kwa nguvu, sikujua kama alikuwa amekufa hadi tulipomfikisha hospitali, alidai Jackline.  <topic>: KITAIFA 